stanford-oval/wikipedia huggingface dataset:
ממשלת ישראל השלושים ושבע
מדיניות הממשלה וציוני דרך > פעולות עיקריות > מדיניות חברתית

העלאת שיעור התגמול המזערי עבור יום מילואים לסכום של 300.61 ש"ח במקום 215.17 ש"ח ואת התשלום המינימלי לחודש מילואים מלא מ-6,450 ש"ח ל-9,000 ש"ח.
בני משפחה של חטופים ונעדרים יהיו זכאים לתגמולים ולהטבות הניתנים לבן משפחה של נספה בפעולת איבה או של חלל צה"ל. בנוסף, קובע החוק, בהוראת שעה לשנתיים שניתן להארכה בשנה נוספת, כי למשפחות של שבויים ונעדרים ישולם מענק כספי אחת לשלושה חודשים בסכום של 90,000 ש"ח.
עדכון השכר הממוצע לצורך חישוב גביית דמי ביטוח לאומי וביטוח בריאות לא יחול בשנת 2025. משמעות התיקון היא העלאת דמי ביטוח לאומי וביטוח בריאות שמקוזזים מהמשכורת של חלק מהעובדים במשק.
מדיניות הממשלה וציוני דרך > פעולות עיקריות > תחבורה

18 באוגוסט 2023 – חניכת דנקל – הקו האדום קו הרכבת הקלה הראשון בגוש דן.
10 ביולי 2024 – נחנך כביש המנהרות בכניסה לירושלים בכביש 60 לתנועה מלאה, בהשקעה של כמיליארד שקלים.
מדיניות הממשלה וציוני דרך > פעולות עיקריות > ביטחון פנים

הקלה בקריטריונים לקבלת רישיון לנשיאת כלי נשק פרטי.
הקמת למעלה מ-900 כיתות כוננות הכפופות למשטרה במרחב העירוני.
מדיניות הממשלה וציוני דרך > פעולות עיקריות > יהודה ושומרון

הסדרת 15 יישובים באיו"ש: אביגיל, עשהאל, שחרית, הר ינון, גבעת הראל, גבעות הרואה, מלאכי השלום, מצפה יהודה, בית חגלה, ושדה בועז, אביתר, בר כוכבא, שדה אפרים, אדוריים וגבעת אסף.
ב-12 בנובמבר 2023 נפתח המקטע המרכזי של כביש לב השומרון.
מדיניות הממשלה וציוני דרך > פעולות עיקריות > פנים ורשויות מקומיות

הקמת "קרן הארנונה", שאליה רשויות מקומיות יצטרכו להעביר כסף עבור כל שטח עסקי שיבנו. הכספים שיצטברו בקרן יעברו לרשויות מקומיות שיאשרו בנייה של יחידות דיור.
דחיית הבחירות לרשויות המקומיות בישראל שהיו אמורות להתקיים ב-31 באוקטובר 2023 ל-30 בינואר 2024, בעקבות מלחמת חרבות ברזל.
תיקון לחוק שירותי הדת היהודיים המאפשר לשר לשירותי דת לקבוע בהתייעצות עם שר האוצר, תקנים חדשים לעובדים במנגנוני הדת מעבר למגבלות התקציב של המועצות הדתיות, ומחייב את משרד האוצר להעביר למשרד לשירותי דת תוספות תקציב בהתאם למשרות שנוספו.
מדיניות הממשלה וציוני דרך > פעולות עיקריות > אוכלוסין והגירה

תיקון לחוק הדרכונים המאפשר לשר הפנים לסרב להעניק דרכון ישראלי לעולה שטרם השתקע בישראל.
מדיניות הממשלה וציוני דרך > פעולות עיקריות > מערכת המשפט ואכיפת חוק

הקמת ועדת דרורי, ועדת בדיקה ממשלתית לחקירת פרשת השימוש ברוגלה במשטרת ישראל.
העברת "חוק האיזוק האלקטרוני".
הוספת מנגנון "דמי פיגורים" במקום "ריבית פיגורים" עבור חובות של חייבים. עוד נקבע כי דמי הפיגורים ייעצרו עבור חייבים שעומדים בפריסת התשלומים שלהם והם לא ייצברו עוד כריבית דריבית.
הרחבת הזכאות לקבלת סיוע משפטי לניצולי שואה ולאוכלוסיות נוספות.
הקמת בית הדין לתעבורה שמטרתו לייעל את הליך הדיון בעבירות תעבורה, שהן עבירות קנס.
מתן הקלות רגולטוריות בנושא חלוקת ירושה בין בני משפחה. מטרת הדבר היא מתן מענה למצבים מורכבים שנוצרו לאחר טבח שבעה באוקטובר, דוגמת מוות של מספר בני משפחה גרעינית באותו הזמן.
מדיניות הממשלה וציוני דרך > פעולות עיקריות > משרדי ממשלה ורשויות שלטון

הקמת משרד העבודה, משרד ההסברה (וסגירתו בהמשך), המשרד לעניינים אסטרטגיים והמשרד לקידום מעמד האישה (וסגירתו בהמשך).
פיצול משרד ירושלים ומורשת למשרד המורשת ולמשרד ירושלים ומסורת ישראל.
הקמת הרשות לזהות לאומית יהודית.
סגירת משרד המודיעין.
מדיניות הממשלה וציוני דרך > פעולות עיקריות > מיסים ואגרות

הוספת נקודת זיכוי במס הכנסה להורים עבור כל ילד בן 6–18 והשוואת סכום מענק העבודה שמקבל גבר לזה שמקבלת אישה.
ביטול מכס על הגבינות מוצרלה טרייה רכה, חלומי, ג'מיד, גורגונזולה, מוצרלה קשה וגבינות שמנת (גבינות רכות מעל 5% שומן) מחלב צאן או מחלב בקר. חלק מהביטולים מיידיים וחלקם בפעימות.
29 בינואר 2023 – ביטול המס על כלים חד-פעמיים.
הוספת נקודות זיכוי במס הכנסה להורים לילדים עד גיל 3.
27 במרץ 2023 – ביטול המס על משקאות ממותקים.
יולי 2023 – ביטול זמני של המכס על חלב ניגר למשך שלושה חדשים. שהוארך בספטמבר למשך חצי שנה נוספת.
פברואר 2024 – העלאת המע"מ מ-17% ל-18% בשנת 2025.
4 במרץ 2024 – העלאת מס הקנייה על סיגריות וטבק.
4 בספטמבר 2024 – הטלת מס פחמן על דלקים שאינם לתחבורה באופן הדרגתי מ-2025 עד 2030.
מדיניות הממשלה וציוני דרך > פעולות עיקריות > חינוך, תרבות וספורט

הקמת "בית הספר הווירטואלי".
הגדלת קצבת האברכים מ-680 ש"ח ל-1000 ש"ח לפחות.
תוספת של 2.5 מיליארד ש"ח (40 אחוז) לתקציבי הישיבות במשך שנתיים.
מדיניות הממשלה וציוני דרך > פעולות עיקריות > מינויי בכירים

הארכת כהונת נגיד בנק ישראל אמיר ירון ב-5 שנים נוספות.
מינוי ניצב קובי יעקובי לנציב בתי הסוהר.
מינוי ניצב דני לוי למפקח הכללי של משטרת ישראל.
מינוי רב אלוף אייל זמיר לראש המטה הכללי של צה"ל.
סיעות הקואליציה

| סיעה | סיעה | מושבים בכנסת | שרים | סגני שרים | משרדי השרים | משרדי סגני השרים | כניסה לממשלה | יציאה מהממשלה |
| --- | --- | --- | --- | --- | --- | --- | --- | --- |
|  | הליכוד | 32 | 18 | — | משרד ראש הממשלה, משרד האנרגיה והתשתיות, משרד הביטחון, המשרד להגנת הסביבה, משרד ההסברה, משרד החדשנות, המדע והטכנולוגיה, משרד החוץ, משרד החינוך, משרד החקלאות וביטחון המזון, משרד הכלכלה והתעשייה, משרד המודיעין, משרד המשפטים, המשרד לשוויון חברתי וקידום מעמד האישה, המשרד לשיתוף פעולה אזורי, משרד התחבורה והבטיחות בדרכים, משרד התיירות, משרד התפוצות והמאבק באנטישמיות, משרד התקשורת, משרד התרבות והספורט | — | 29 בדצמבר 2022 | — |
|  | המחנה הממלכתי | 12←8 | 5←3 | — | 5 שרים בלי תיק (3 לאחר התפלגות הסיעה) | — | 12 באוקטובר 2023 | 9 ביוני 2024 |
|  | ש"ס | 11 | 6 | 1 | משרד הבריאות, משרד העבודה, משרד הפנים, משרד הרווחה והביטחון החברתי, המשרד לשירותי דת, שר נוסף במשרד החינוך | משרד הבריאות, משרד החקלאות וביטחון המזון, משרד הפנים | 29 בדצמבר 2022 | — |
|  | הציונות הדתית | 7←6 | 3 | 1 | משרד האוצר, משרד ההתיישבות והמשימות הלאומיות, משרד העלייה והקליטה, שר נוסף במשרד הביטחון | משרד האוצר | 29 בדצמבר 2022 | — |
|  | יהדות התורה | 7 | 2 | 2 | משרד הבינוי והשיכון, משרד ירושלים ומסורת ישראל | משרד התחבורה והבטיחות בדרכים, משרד התרבות והספורט, משרד ראש הממשלה | 29 בדצמבר 2022 | — |
|  | עוצמה יהודית | 6 | 3 | — | המשרד לביטחון לאומי, משרד המורשת, משרד הנגב, הגליל והחוסן הלאומי | — | 29 בדצמבר 2022 | 21 בינואר 2025 |
|  | הימין הממלכתי | 4 | 2 | — | 2 שרים בלי תיק | — | 12 באוקטובר 2023 | 27 במרץ 2024 |
|  | הימין הממלכתי | 4 | 2 | 1 | משרד החוץ, שר בנוסף במשרד האוצר | משרד החוץ | 29 בספטמבר 2024 | — |
|  | נעם | 1 | — | 1 | — | משרד ראש הממשלה | 4 בינואר 2023 | 1 במרץ 2023 |
|  | נעם | 1 | — | 1 | — | משרד ראש הממשלה | 5 ביוני 2023 | — |
מספר חברי הכנסת החברים בקואליציה
64 ח"כים לפני הצטרפות סיעת המחנה הממלכתי (29 בדצמבר 2022 – 11 באוקטובר 2023)
76 ח"כים לפני פרישת הימין הממלכתי (11 באוקטובר 2023 – 27 במרץ 2024)
72 ח"כים לפני פרישת המחנה הממלכתי (27 במרץ 2024 – 9 ביוני 2024)
64 ח"כים לפני הצטרפותה מחדש של הימין הממלכתי (9 ביוני 2024 – 29 בספטמבר 2024)
68 ח"כים לפני פרישת עוצמה יהודית (29 בספטמבר 2024 - 19 בינואר 2025)
62 ח"כים לאחר מכן (החל מ-19 בינואר 2025)
הרכב הממשלה > מאפייני השרים

עד הרחבת הממשלה ביום 12 באוקטובר 2023, אז הצטרפה סיעת המחנה הממלכתי לקואליציה, הייתה הממשלה ה-37 הימנית ביותר והדתית ביותר בתולדות מדינת ישראל עם למעלה ממחצית השרים וסגני השרים מהמפלגות הדתיות.
הרכב הממשלה > מאפייני השרים > נשים בממשלה

בממשלה זו מכהנות חמש שרות:
הליכוד (4): מירי רגב, עידית סילמן, גילה גמליאל, מאי גולן
הציונות הדתית (1): אורית סטרוק
בבג"ץ 1363/23  עתרו שדולת הנשים בישראל, נעמת ופורום דבורה בדרישה ליצוג הולם של נשים במינוי מנכ"לים. על פי תצהיר מטעם הממשלה מ-3 ביולי 2024, מתוך 29 מנכ"לים מכהנות בתפקיד שתי נשים.
הרכב הממשלה > מאפייני השרים > יוצאי מערכת הביטחון

בממשלה זו כיהנו שני שרים ששימשו בדרגת תת-אלוף ומעלה בצה"ל, ואחד כראש ארגון ביטחוני:
הליכוד (3): יואב גלנט (אלוף; עד פיטוריו בנובמבר 2024), מירי רגב (תת-אלוף), אבי דיכטר (ראש השב"כ).
הרכב הממשלה > משתתפים קבועים בישיבות הממשלה שאינם שרים

מזכיר הממשלה: יוסי פוקס
היועצת המשפטית לממשלה: גלי בהרב-מיארה או אחד מהמשנים שלה
ראש המטה לביטחון לאומי: צחי הנגבי
ראש הסגל בלשכת ראש הממשלה: צחי ברוורמן
מנכ"ל משרד ראש הממשלה: יוסי שלי
ראש המועצה הלאומית לכלכלה: אבי שמחון
המזכיר הצבאי של ראש הממשלה: אלוף אבי גיל, אלוף רומן גופמן
המשנה למזכיר הממשלה: ליאור נתן
ביאורים

↑  גילה גמליאל קיבלה אישור להשתתף בתמונה, אף על פי שמונתה לשרה רק ארבעה ימים לאחר מכן, מכיוון שההחלטה על מינויה התקבלה ביום השבעת הממשלה באיחור וכבר לא היה ניתן לצרף אותה לממשלה ביום כינונה.
↑  רשמית לסיעה יש 7 מושבים בכנסת אך ח״כ אלמוג כהן לא מצביע עם הסיעה ולא פרש מהקואליציה
↑  ממונה על תכנים חיצוניים במשרד החינוך ואחראי על לשכת הקשר נתיב.
↑  הממונה על התחבורה הציבורית במגזר החרדי.
MacOS

| --- | --- |


צילום מסך של הגרסה של Monterey – macOS 12 נכון למרץ 2022
 מפתח:  אפל
 משפחה:  מקינטוש, יוניקס
 מודל קוד:  קנייני עם רכיבי קוד פתוח
 מחזור חיים:  24 במרץ 2001 – הווה (24 שנים) 
 גרסה אחרונה:  12.1 ב־13 בדצמבר 2021 
 סוג גרעין:  היברידי
 סוג רישיון:  רישיון קנייני, רישיון קוד פתוח של אפל 
 מצב עבודה:  עדכני
 סביבת שולחן עבודה:  Aqua 
 פלטפורמות:  Apple silicon, x86-64
 אתר אינטרנט:  https://apple.com/macos 
 
macOS (בעבר נקראה OS X) היא מערכת הפעלה של חברת אפל עבור סדרת מחשבי ה"מק" (מקינטוש) שלה. המערכת מבוססת על מערכות BSD (יוניקס) תוצרת מעבדות בל ומשולב בה ממשק משתמש גרפי תוצרת חברת Apple הנקרא Aqua, המערכת קיימת בסדרת מחשבי המק. macOS שונה בעיצובה מ-Windows אך כוללת "חלונות" בשולחן העבודה שלה. מערכת ההפעלה בלעדית למחשבים מתוצרת אפל, על אף שמהדורתה הישנה, Mac OS Classic, תמכה גם במחשבים "תואמי-מקינטוש".
המערכת מבוססת על Mac OS Classic שהייתה במחשבי אפל הישנים יותר עד שנת 2001. macOS מתאימה גם למחשבים נישאים (מקבוק) וגם למחשבים נייחים (iMac ,Mac Pro ,Mac mini). ב-13 ביוני 2016, בעת ההשקה של הגרסה שמספרה הוא 10.12 (macOS Sierra), התגלה כי אפל החליטה לשנות את שם מערכת ההפעלה מתוצרתה מ-OS X ל-macOS, בתור מעין מחווה לשם המקורי של מערכת ההפעלה, Mac OS.
מבנה

מיקרו-גרעין בשם Mach שפותח במקור עבור המערכת NeXTSTEP, ומבוסס על גרסה מוקדמת של מערכת BSD‏ (4BSD)
רכיבי BSD אחרים, שרובם הגיעו מגרעין מערכת ההפעלה FreeBSD.
יישומים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא ישן מאוד (לדוגמא, מתייחס לתוכנות כגון iPhoto) וכולל פרטים לא רלוונטיים.
מערכת ההפעלה macOS כוללת תוכנה לניהול והשמעת קובצי מוזיקה (iTunes), תוכנה לעריכה בסיסית של קובצי וידאו (iMovie (אנ')) ותוכנת לוח שנה, דפדפן (ספארי), ומספר עורכי טקסט.
החל מגרסה 10.7 מצורפת גם חנות מקוונת לקניית והורדת יישומים שנקראת “ App Store " (חנות יישומים של מקינטוש) אליה מפתחים יכולים להעלות את יצירותיהם ולמכור אותן אם עברו את בדיקות אפל ואם הם רשומים אצלה כמפתחים בעלות של 99 דולרים לשנה. בנוסף ליישומים המותקנים אפל מציעה למשתמש יישומים למקינטוש שביניהם חבילת יישומים משרדיים (iWork: Pages, Keynote, Numbers), תוכנות לעיבוד קובצי תמונות, שמע, סרטים וקובצי ePub לפרסום ספרים בתוכנות ספרים אלקטרונית. אפל נותנת למהנדסים גם עזרים ליצירת היישומים, למשל Xcode מאפשר תכנות בכתיבה בשפות התכנות הנתמכות ב-macOS או ממשק גרפי לבחירת מראה התוכנה וחלקיה מתפריטים.
קיימות גם תוכנות המאפשרות להריץ מכונה וירטואלית על המקינטוש, כשעל המכונה הווירטואלית ניתן גם להריץ מערכות הפעלה אחרות, למשל חלונות, לינוקס, או סולאריס. דוגמאות למכונות הווירטואליות הן VMware,‏ו־VirtualBox של אורקל.
גרסאות > Mac OS X

בגרסאות 10.0 – 10.8 התבסס כינוי מערכת ההפעלה על אחד מהחתולים הגדולים. החל מגרסה 10.9 מתבססים השמות על מקומות בקליפורניה.
Mac OS X 10.0 – "צ'יטה" (Cheetah): הופצה ב־24 במרץ 2001.
Mac OS X 10.1 – "פוּמה" (Puma): הופצה ב־25 בספטמבר 2001.
Mac OS X 10.2 – "יגואר" (Jaguar): הופצה ב־24 באוגוסט 2002.
Mac OS X 10.3 – "פנתר" (Panther): הופצה ב־24 באוקטובר 2003.
Mac OS X 10.4 – "טַייגֶר" (Tiger): הופצה ב־29 באפריל 2005.
Mac OS X 10.5 – "לֶאופָּרְד" (Leopard): הופצה ב־26 באוקטובר 2007.
Mac OS X 10.6 – "סנוֹאוּ לאופרד" (Snow Leopard): הוכרזה ב־9 ביוני 2009.
Mac OS X 10.7 – "ליאון" (Lion): הוכרזה ב־20 באוקטובר 2010, והופצה רשמית ב-20 ביולי 2011.סמליל מהדורת OS X
גרסאות > OS X

בגרסאות 10.8 ואילך, התבסס כינויין על שם אתרים במדינת קליפורניה, בה מבוססת אפל.
OS X 10.8 – "מאונטין ליאון" (Mountain Lion): הוכרזה ב־16 בפברואר 2012, והופצה רשמית ב-25 ביולי 2012.
OS X 10.9 – "מֵבריקס" (Mavericks): הוכרזה ב־10 ביוני 2013 בכנס המפתחים העולמי של אפל (WWDC) והופצה רשמית ב-22 באוקטובר 2013.
OS X 10.10 – "יוסֶמיטי" (Yosemite): הוכרזה ב־2 ביוני 2014 בכנס ה־WWDC14 והופצה רשמית ב-10 בספטמבר 2014.
OS X 10.11 – "אל קפיטן" (El Capitan): הוכרזה ב־8 ביוני 2015 בכנס ה־WWDC15 והופצה רשמית ב-30 בספטמבר 2015.
סמליל מהדורת macOS (הנוכחית)
גרסאות > macOS

macOS 10.12 – "סיירה" (Sierra): הוכרזה ב־13 ביוני 2016, בכנס ה־WWDC16. אחד המאפיינים החשובים בגרסה זו, היא התאימות המלאה לעברית והתאמת המערכת ליישור ימין-שמאל.
macOS 10.13 – "היי סיירה" (High Sierra): הוכרזה ב־5 ביוני 2017 בכנס ה־WWDC17. אחד המאפיינים החשובים בגרסה זו היא שינוי מערכת הקבצים הפנימית של מערכת ההפעלה המשפרת את ביצועי המערכת בצורה דרסטית.
macOS 10.14 – "מוהאבי" (Mojave) (אנ'): הוכרזה ב־4 ביוני 2018 בכנס ה־WWDC18. אחד המאפיינים החשובים ביותר בגרסה זו הוא התמיכה במצב חשוך (Dark Mode), שהופך את כל ממשק המשתמש הנתמכים לכהים יותר ומקל על העיניים בעיקר בעת השימוש במחשב בשעות הלילה. המערכת נהייתה זמינה להורדה באופן רשמי ב-24 בספטמבר 2018. זוהי הגרסה האחרונה שתומכת בתוכניות העובדות על 32 ביט.
macOS 10.15 – "קטלינה" (Catalina) (אנ'): הוכרזה ב-3 ביוני 2019 בכנס ה-WWDC19. המערכת נהייתה זמינה להורדה בספטמבר 2019. החל מגרסה זו, אפל זנחה את התמיכה בתוכניות העובדות על 32 ביט.
macOS 11 – ביג סר (Big Sur): הוכרזה ב-22 ביוני 2020 בכנס WWDC20 באופן מקוון, בשידור חי ביוטיוב. המערכת כוללת שינוי עיצובי רחב בכל רחבי מערכת ההפעלה, עדכון להודעות טקסט עבור מק, עדכון עיצובי לדפדפן ספארי, עדכון לאפליקציית המפות ועוד.
macOS 12 – מונטריי (Monterey): הוכרזה ב-7 ביוני 2021, בכנס WWDC21 המקוון שהועבר בשידור חי ביוטיוב. המערכת כוללת חידושים בדפדפן הספארי, הצגת אפליקציית "קיצורי דרך" לאוטומציה במחשבי מק, שליטה מלאה הכוללת העברת סמן עכבר והעברת קבצים על ידי גרירה בין מכשירי macOS Monterey ובין iOS ו-iPadOS.
macOS 13 – "ונטורה" (Ventura): הוכרזה ב-6 ביוני 2022, בכנס WWDC22 מקוון ממתחם אפל פארק בקליפורניה. המערכת כוללת שיפורים בממשק המשתמש, ואינטגרציות שונות עם מכשירי אפל אחרים, כגון מעבר מהיר של שיחות בין המחשב לאייפון, שימוש באייפון כמצלמת רשת חכמה ועוד.
macOS 14 – "סונומה" (Sonoma): הוכרזה ב-5 ביוני 2023 בכנס WWDC23 שנערך באופן פרונטלי. המערכת מציעה שכלול באפשרויות להתאמה אישית של ממשק המשתמש, תוך דגש על וידג'טים אותם ניתן לסנכרן עם מכשירים נוספים כדוגמת אייפון ואייפד באותה רשת ה־Wi-Fi, וכן העברתם לשולחן העבודה. הגרסה זונחת תמיכה למחשבי מק שהופצו ב-2017 ולפניה שלא צוידו בשבב ההצפנה T2 (אנ'), מלבד האיימק שהופץ ב-2019. התווספו גם שומרי מסך מונפשים שנשאלו מ-Apple TV. שופרו ביצועים במשחקים על ידי תיעדוף המשאבים של המעבד והכרטיס הגרפי והכפלת קצב הדגימה לאביזרי בלוטות' (למשל בקרי משחק או אוזניות) ב"מצב משחק" המופעל אוטומטית, וכן על ידי שימוש בגרסה חדשה למנוע הרנדור "Metal" (אנ') המערכת יצאה לאור באוקטובר 2023.
הערות שוליים

↑  מכונה "מכתבה" בתרגום העברי של macOS
↑  By Ronald E. Yates וחבר מערכת העיתון, Motorola To Clone Macintosh, שיקגו טריביון, ‏20 בפברואר 1996
↑  זיו קיטרו, האריה של אפל יושק הערב, באתר ynet, 20 ביולי 2011
↑  רועי לטקה, Newsgeek, מערכת ההפעלה החדשה של אפל שוחררה רשמית, באתר TheMarker‏, 25 ביולי 2012
↑  אריק שיינר, אפל הציגה את יוסמיטי, הגרסה החדשה של OS X, באתר TGspot, ‏2014-06-03
↑  Lee Hutchinson, Goodbye, OS X: Apple’s new desktop OS is “macOS Sierra”, Ars Technica, ‏2016-06-13 (באנגלית אמריקאית)
↑  "מערכת ההפעלה macOS Mojave זמינה היום להורדה. מה חדש?". גיקטיים. 2018-09-24. נבדק ב-2018-10-23.
1 2  סטפן סילבר, Mojave is Apple's last version of macOS to support 32-bit apps, באתר Apple Insider, ‏‏5 ביולי 2018 (באנגלית)
↑  ההכרזה הוסרטה מראש והוקרנה למשתתפים
1 2  יאן לנגרמן, אפל מציגה את macOS Sonoma ומעבירה את הווידג’טים לחזית, באתר מגזין טכנולוגיה ובידור - Gadgety, ‏6 ביוני 2023
↑  Filipe Espósito, macOS Sonoma brings new Lock Screen with aerial wallpapers, 9to5Mac, ‏6 ביוני 2023
↑  Roman Loyola, macOS 14 Sonoma: How to use Game Mode to boost performance, Macworld, ‏13 ביולי 2023
↑  Karen Haslam, macOS Sonoma release date, compatibility and new features in macOS 14, Macworld, ‏24 במרץ 2023
| --- | --- |
בקרת זהויות :  NLI: 987007588651905171  BIBSYS: 98025087  BnF: cb13512513v (data)  GND: 4642298-5  LCCN: n96060065  NKC: ph156625  NLG: 281776  SUDOC: 05040637X  VIAF: 8146152942405251549   WorldCat (עם VIAF): 8146152942405251549 
צלמית מנהל הקבצים Finder. בשימוש בגרסאות שונות מ-1989
סמליל מהדורת Mac OS X (פומה)
פמלה אנדרסון

| --- | --- |

פמלה אנדרסון, יוני 2018
 לידה:  1 ביולי 1967 (בת 57) קנדה ליידיסמית', קולומביה הבריטית, קנדה
 שם לידה:  Pamela Denise Anderson 
 מדינה:  ארצות הברית, קנדה 
 תקופת הפעילות:  מ-1989 
 עיסוק:  שחקנית טלוויזיה, דוגמנית ומפיקה
 מקום לימודים:  École Highland Secondary School (1985) 
 בן או בת זוג:  טומי לי (19 בפברואר 1995–28 בפברואר 1998)  Rick Salomon (11 בינואר 2014–29 באפריל 2015)  ג'ון פיטרס (20 בינואר 2020–1 בפברואר 2020)  Rick Salomon (6 באוקטובר 2007–24 במרץ 2008)  קיד רוק (3 באוגוסט 2006–1 בפברואר 2007)  Dan Hayhurst (24 בדצמבר 2020–21 בינואר 2022)  דייוויד שרבט (1992–1994)  טומי לי (2008–2008)  מרקוס שנקנברג (2000–2001)  עאדל ראמי (יוני 2017–יוני 2019) 
 צאצאים:  Brandon Lee, Dylan Lee 
 מספר צאצאים:  2 
 פרסים והוקרה:  שדרת הכוכבים של קנדה (2006)  נערת החודש של פלייבוי (פברואר 1990)  The Center's Honorarium Honorees (2008) 
 https://pamelaanderson.com
 פרופיל ב-IMDb
 חתימה:   
 
פמלה דניס אנדרסון (באנגלית: Pamela Denise Anderson; נולדה ב-1 ביולי 1967) היא שחקנית, דוגמנית, סופרת ואקטיביסטית קנדית-אמריקאית.
ביוגרפיה

אנדרסון נולדה בליידיסמית', קולומביה הבריטית שבקנדה. הוריה הם קרול (לבית גרוסקו) ובארי אנדרסון. היא התפרסמה כתינוקת הראשונה שנולדה ביום המאה של קנדה והוכתרה כ"תינוקת היובל".
ביוגרפיה > קריירה

פריצתה הגדולה לתקשורת הייתה בשנת 1989 כאשר לבשה חולצה של בירה לאבט במהלך משחק פוטבול שצפתה בו, ותמונתה הוקרנה על מסכי האצטדיון. לאבט שכרה את אנדרסון כדי לפרסם את מוצריה, וזו הופיעה בעירום זמן קצר לאחר מכן, במגזין פלייבוי.
בשנת 1990 ביצעה הופעת אורח בסדרת הסיטקום של רשת CBS "סמוך על צ'ארלס" בתפקיד של כריס.
בשנת 1991, פרצה אנדרסון למסך הקטן בקומדיית המצבים האמריקאית "שפץ ביתך". בשנת 1992, התארחה בשני פרקים באופרת הסבון "ימי חיינו". באותה שנה, הצטרפה לעונה השלישית של סדרת הטלוויזיה "משמר המפרץ" ושיחקה שם את המצילה
סי. ג'יי פרקר עד לעונה השביעית של הסדרה.
ב-1996 הופיעה אנדרסון בסרט "חתיכה דוקרנית" שנכשל בקופות.
בשנת 1998 כיכבה בסדרת טלוויזיה משלה בשם "VIP" ששודרה במשך ארבע עונות.
ב-2003 התארחה בסיטקום "פחות ממושלמת".
בשנת 2005 כיכבה בסיטקום של רשת פוקס "משמר המדף" בתור סקיילר דייטון. באותה שנה עלתה לסדרה עונה שנייה וזו בוטלה עוד לפני שידור כל פרקיה.
ב-2006 הופיעה בסרט "בוראט" בתפקיד עצמה כמושא אהבתו של הכתב הקזחי בוראט, ובקליפ לשיר "Touch the Sky" של קניה ווסט.
ב-2008 הופיעה בסרט "סופרהירו".
ב-2010 השתתפה בגרסה האמריקאית של תוכנית הטלוויזיה "רוקדים עם כוכבים", ובהמשך אותה שנה הגיעה לישראל והשתתפה בשני פרקים בעונה השישית של התוכנית רוקדים עם כוכבים, בגרסתה הישראלית. באותה שנה כיכבה בתור עצמה בסרט הקומדיה "הוליווד למטומטמים".
בשנת 2011 השתתפה גם בעונה השביעית של הגרסה הארגנטינאית לתוכנית "רוקדים עם כוכבים", וב-2018 השתתפה גם בגרסה הצרפתית של התוכנית.
בשנת 2013 גילמה את ד"ר סידני פורבס בסיטקום הקנדי "עסקת חבילה".
ב-2015, התארחה בריאליטי "האח הגדול" בגרמניה.
ב-2017, שיחקה בסרט "משמר המפרץ" ובסרטו של ג'יימס פרנקו, "המכון".
בשנת 2019 שיחקה בסרט הצרפתי "Nicky Larson et le parfum de Cupidon" בתפקיד של ג'סיקה פוקס.
בשנת 2023, כיכבה בסרט דוקומנטרי על חייה בנטפליקס. באותה שנה שיחקה בתפקיד קטן את השריף רוג'רס בסרט האימה "Alone at Night".
בספטמבר 2024, הסרט "נערת השעשועים האחרונה", בכיכובה של אנדרסון, הוקרן בבכורה עולמית בפסטיבל הסרטים הבין-לאומי בטורונטו. הסרט, בבימויה של ג'יה קופולה, מתרחש בלאס וגאס ועוקב אחר רקדנית ותיקה עם 30 שנות ניסיון שמגלה שהמופע שבו היא מופיעה ייסגר תוך שבועיים. הסרט מסמן תחייה מחודשת בקריירה של אנדרסון, לאחר שזכתה להכרה רחבה בעקבות סרט הדוקו של נטפליקס שהוציאה, "פמלה, סיפור אהבה". היא אף קיבלה מועמדות לפרס גלובוס הזהב לשחקנית הטובה ביותר - סרט דרמה.
בשנת 2025 שיחקה לצד ליאם ניסן בסרט "האקדח מת מצחוק ½4: חוק הקשיחות" (אנ'), הרביעי בסדרת סרטי הקאלט "האקדח מת מצחוק". במרץ 2025 אנדרסון הצטרפה לקאסט הסרט Place to Be, דרמה בבימויו של קורנל מונדרוצ'ו (אנ') ותגלם את מולי, המתקשה להסתגל לאחר סיום נישואיה השניים ומגלה התנגדות להעברת אמה למוסד דיור מוגן.
חיים אישיים

אנדרסון היא טבעונית מטעמי מצפון, ופועלת למען זכויות בעלי חיים. היא שיתפה פעולה פעמים רבות עם ארגון אנשים למען יחס מוסרי לבעלי חיים בקמפיינים נגד תעשיית הפרווה, העור והבשר. בין השאר הופיעה בכרזה לעידוד צמחונות שבו היא מכוסה אך ורק בעלים, ובסרטונים המיידעים על תנאי הגידול, ההובלה והשחיטה של התרנגולים שמוכרת חברת המזון המהיר KFC.
ב-2004 אנדרסון התאזרחה בארצות הברית, בנוסף לאזרחות הקנדית שלה מלידה. כיום היא חיה בקנדה, באי ונקובר.
ב-2014 היא חשפה בתקשורת שעברה התעללות מינית מספר פעמים כילדה על ידי אישה, ושנאנסה על ידי גבר.
חיים אישיים > מערכות יחסים

אנדרסון נישאה לבעלה הראשון טומי לי, מתופף להקת מוטלי קרו, ב-19 בפברואר 1995. באותה שנה, קלטות ביתיות בעלות אופי פורנוגרפי שלה ושל בעלה, נגנבו מביתם והוצעו למכירה באינטרנט. אנדרסון תבעה את החברה שהפיצה את הקלטות והגיעה איתה לפשרה לפיה פוצתה אנדרסון בסכום של 10 מיליון דולר.
לזוג שני ילדים: ברנדון נולד בשנת 1996, ודילן נולד בשנת 1997. במהלך מערכת היחסים הייתה ידועה בתור פמלה אנדרסון לי. הם התגרשו בשנת 1998 לאחר שאנדרסון חוותה אלימות פיזית מצדו של לי.
במהלך 2006 הייתה נשואה לזמר קיד רוק למשך 4 חודשים. על פי השחקן סשה ברון כהן, הרקע לגירושים הוא השתתפותה של אנדרסון בסרט "בוראט".. באוקטובר 2007 נישאה לשחקן הפוקר ריק סולומון. הנישואין בוטלו לבקשת בני הזוג לאחר ארבעה חודשים. בשנת 2014 בני הזוג נישאו מחדש, אך התגרשו באפריל 2015.
בינואר 2020, נישאה אנדרסון למפיק הסרטים ג'ון פטרס, ולאחר כשבועיים הודיעה כי הם נפרדו.
ב-24 בדצמבר 2020 נישאה לשומר הראש שלה דן הייהרסט, ובינואר 2022 בני הזוג נפרדו.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 2025 | השחקנית הטובה ביותר בסרט - דרמה | נערת השעשועים האחרונה | מועמדות |  |
| פרס גות'הם | 2024 | ההופעה הראשית הטובה ביותר | נערת השעשועים האחרונה | מועמדות |  |
ביאורים

↑  לצפות בדקה 2:36
הערות שוליים

↑  Tatiana Siegel, Pamela Anderson’s ‘The Last Showgirl’ Wows Toronto Film Festival: ‘I’ve Been Getting Ready My Whole Life for This’, Variety, ‏2024-09-06 (באנגלית אמריקאית)
↑  Anthony D'Alessandro, Pamela Anderson Joining Ellen Burstyn & Taika Waititi Drama ‘Place To Be’, Deadline, ‏2025-03-17 (באנגלית אמריקאית)
↑   פמלה אנדרסון על תעשיית העור, סרטון  באתר יוטיוב
↑   Pamela Anderson KFC Exposé, סרטון בערוץ "PETA", באתר יוטיוב
↑  ארז ארליכמן, פמלה למען התרנגולות, באתר ynet, 23 בינואר 2006
↑  הדר פרבר, פמלה אנדרסון קוראת להחרים את KFC, באתר News1 מחלקה ראשונה, 8 במאי 2005
↑  פמלה אנדרסון קיבלה אזרחות אמריקאית, באתר הארץ, 13 במאי 2004
↑  Pamela Anderson: I Was Gang Raped in High School, Abused as Kid, NBC, ‏19 במאי 2014
1 2  ענבל חננאל, לא מתייאשת: פמלה אנדרסון התחתנה בפעם השישית, במדור "פנאי פלוס" באתר ynet‏, 28 בינואר 2021
↑  Vanity Fair (2024-11-12), Sacha Baron Cohen Rewatches Borat, Talladega Nights, Da Ali G Show & More | Vanity Fair, נבדק ב-2024-11-16
↑  ענבל חננאל, בפעם השישית: פמלה אנדרסון מתגרשת, במדור "פנאי פלוס" באתר ynet‏, 22 בינואר 2022
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  Clayton Davis, ‘A Different Man’ Takes Best Feature at Gotham Awards: Full Winners List, Variety, ‏2024-12-03 (באנגלית אמריקאית)
| --- | --- |
בקרת זהויות :  NLI: 987007429700905171  PLWABN: 9810619697205606  BIBSYS: 4089104  BNE: XX1256411  BnF: cb14034884c (data)  GND: 120099756  ISNI: 0000 0001 0927 134X  LCCN: n96006533  LNB: 000233135  MusicBrainz: 9be3a958-12db-44f6-9f9d-83438138bbbb  NKC: ola20231191291  NLA: 40089918  NLK: KAC2020N6500  NTA: 156632225  SNAC: w6x38vb3  SUDOC: 226264432  Trove: 1443449  VIAF: 94951102   WorldCat (עם VIAF): 94951102
אורי אורלב

| --- | --- |

אורלב בשנת 2011
 לידה:  24 בפברואר 1931 ורשה, הרפובליקה הפולנית השנייה 
 פטירה:  25 ביולי 2022 (בגיל 91) ירושלים 
 מדינה:  ישראל, פולין 
 שפות היצירה:  עברית, פולנית 
 סוגה:  רומן 
 יצירות בולטות:  סבתא סורגת 
 תקופת הפעילות:  1944–2022 (כ־78 שנים)
 פרסים והוקרה:  פרס ביאליק (2006)  פרס אנדרסן (1996)  חרט הכסף (1986)  פרס זאב לספרות ילדים ונוער (1978) 
 
אוּרי אוֹרְלֵב (24 בפברואר 1931 – 25 ביולי 2022) היה סופר, משורר ומתרגם ישראלי. כתב בעיקר ספרות ילדים ונוער. הידועים שבספריו עסקו בילדותו בשואה או בשנותיו הראשונות בארץ ישראל. זכה בפרסים ישראליים ובינלאומיים, ובהם החשוב ביותר בתחום ספרות הילדים - פרס אנדרסן.